รายชื่อตอนในเบ็นเท็น: อัลติเมทเอเลี่ยน
ฤดูกาลที่ 1

ตอนที่ 1-10 : จะออกอากาศทุกวันอาทิตย์ เวลา 9.00 น. และมีฉายซ้ำเวลา 19.00 น.ของวันอาทิตย์ , 9.00 น. และ 19.00 น. วันเสาร์ถัดมา
ตอนที่ 11-18 : จะออกอากาศทุกวันเสาร์ เวลา 10.00 น. ในช่วง เบ็นเท็น ไทม์แมชชีน (ช่วงพิเศษของการ์ตูนเน็ตเวิร์ค) และฉายซ้ำในเวลา 19.00 น. ของวันเดียวกัน
ตอนที่ 19-20 : จะออกอากาศเป็นพิเศษในช่วง เอเลี่ยนเน็ตเวิร์ก เวลา 10.00 น. ของวันที่ 30 ก.ค. 54
| ตอนที่ | ชื่อตอน | วันออกอากาศครั้งแรก (สหรัฐอเมริกา) | วันออกอากาศครั้งแรก (ไทย) |
| --- | --- | --- | --- |
| 1 | ชื่อเสียง(Fame) | 23 เมษายน ค.ศ. 2010 | 10 ตุลาคม พ.ศ. 2553 |
ความลับของเบ็นได้ถูกเปิดเผย ทำให้เขาได้เป็นซูเปอร์สตาร์ (โดยสำหรับเด็กและวัยรุ่นเป็นฮีโร่ และเป็นภัยคุกคามสำหรับผู้ใหญ่) เกวนและเควินจึงหาผู้ที่เปิดเผยความลับ ซึ่งคนนั้นก็คือ จิมมี่ โจนส์ และด้วยความช่วยเหลือของจิมมี่ ทำให้ได้พบการโจมตีของเอเลี่ยนตัวหนึ่งซึ่งเบ็นไม่เคยแปลงร่างมาก่อน พวกเบ็นจึงออกตามหาและได้พบกับ ผู้พัน โรซัม ซึ่งได้บอกเกี่ยวกับโครงการสร้างยานอวกาศขึ้นมา แต่โครงการกลับล่าช้าเนื่องจากมีเอเลี่ยนตัวประหลาดมาปล้นอุปกรณ์ไปซึ่งเป็นเอเลี่ยนตัวที่จิมมี่ค้นพบ พวกเบ็นจึงต้องตามไปหยุดเอเลี่ยนตัวดังกล่าวไว้ หลังจากจับได้ พวกเบ็นจึงถามประวัติของมัน มันบอกว่ามันคือ "ไบวาว่อน" เอเลี่ยนพลังน้ำจากดาวอันโดรเมดา กาแล็กซี่ ที่มาที่โลกก็เพราะเอเลี่ยนเผ่าพันธ์เดียวกับเควินที่ชื่อว่า "แอกกรีกอ"จับตัวมา แต่พวกเบ็นไม่เชื่อ และติดต่อให้ช่างประปามารับ แล้วจากไป แต่คนที่มารับกลับไม่ใช่ช่างประปา แต่เป็นแอกกรีกอ
| 2 | ติดกับดัก(Duped) | 30 เมษายน ค.ศ. 2010 | 10 ตุลาคม พ.ศ. 2553 |
เบ็นต้องไปสามสถานที่ในเวลาเดียวกัน ไปดูจูลี่แข่งเทนนิสกับเกวน, ไปสู้กับอัศวินอมตะกับเควิน และไปดูภาพยนตร์ซูโม่สแลมเมอร์ เบ็นจึงใช้พลังของเอ็คโค่เอ็คโค่แยกร่างตัวเองออกเป็นสามร่างเพื่อไปทั้งสามสถานที่
| 3 | ที่อยู่ของพวกเขาอยู่ไหน!(Hit 'Em Where They Live) | 7 พฤษภาคม ค.ศ. 2010 | 17 ตุลาคม พ.ศ. 2553 |
ศัตรูของเบ็นตัวเก่า ๆ เริ่มออกโรงมากขึ้น เช่น โรโจ เซเว่นเซเว่น ปู่แมกซ์ ไม่สามารถจัดการคนเดียวได้ ในขณะที่วอลเคนัส ชาร์มแคสเตอร์ และซอมโบโซ ได้ร่วมมือกัน พยายามจะโจมตีพ่อและแม่ของเบ็น แต่พวกเบ็นช่วยพ่อของเบ็นไว้ได้ แต่ในวันต่อแม่ของเบ็นกลับถูกพวกนั้นจับตัวไป พวกเบ็นจึงต้องตามที่ไปคณะละครสัตว์ของซอมโบโซ่(ที่เบ็นเคยไปในตอนเด็กจากภาคแรก)เพื่อไปช่วยแม่ของเบ็นออกมา
| 4 | วิดีโอ เกม(Video Games) | 14 พฤษภาคม ค.ศ. 2010 | 24 ตุลาคม พ.ศ. 2553 |
เบ็น ได้เป็นตัวเอกในเกมวิดีโอ ซึ่งใช้เทคโนโลยีการจับภาพเคลื่อนไหว บันทึกการเคลื่อนไหวของเอเลี่ยนทุกตัว แต่จริง ๆ แล้ว ทั้งหมด อยู่ในเบื้องหลังของ วิล เฮอแรงค์ (ผู้ประกาศข่าวในตอน Fame) และโอลิเวอร์ ผู้ช่วยของเขา ซึ่งจับภาพมาเพื่อสร้างหุ่นยนต์เพื่อต่อสู้กับเบ็น โดยใช้การเคลื่อนไหวของเบ็นทั้งหมด
| 5 | หลบหนีจากแอกกรีกอ(Escape From Aggregor) | 21 พฤษภาคม ค.ศ. 2010 | 31 ตุลาคม พ.ศ. 2553 |
กะลาปากัส เอเลี่ยนพลังลม จากดาวอันดาบร้า(1 ในเอเลี่ยนที่ถูกลักพาตัวโดยแอกกรีกอ)ได้ก่อเรื่องวุ่นวายในเมือง เพื่อให้พวกเบ็นปรากฏตัว เมื่อพวกเขามา กะลาปากัสได้เล่าเรื่องให้กับเบ็น เกี่ยวกับเรื่องที่แอกกรีกอ เอเลี่ยนชาวออสโมเซียนที่ดูดพลังของสิ่งมีชีวิต ได้ดูดพลังจากชาวดาวดวงเดียวกัน และได้ลักพาตัวเขา และเอเลี่ยนอีก 4 ตัว จากดาวดวงอื่น ๆ มา และอยากให้เบ็นนำเอเลี่ยนอีก3ตัว(ไม่นับไบวาว่อนกับกะลาปากัส)กลับดาวของพวกเขา หลังจากฟังเรื่องเสร็จ พวกเบ็นก็ติดต่อให้ช่างประปามารับ แต่ก็เหมือนกรณีของไบวาว่อน เพราะคนที่นำตัวกะลาปากัสไป คือ แอกกรีกอ
| 6 | ร้อนเกินไปที่จะจัดการ(Too Hot To Handle) | 28 พฤษภาคม ค.ศ. 2010 | 7 พฤศจิกายน พ.ศ. 2553 |
แพนดอร์ เอเลี่ยนพลังไฟ (1 ในเอเลี่ยนที่ถูกลักพาตัวโดยแอกกรีกอ) ให้รางวัลกับคนที่สามารถตัดชุดเกราะของเขาได้ ด้วยนิสัยของเควิน เควินจึงอาสาตัดชุดของเขา แต่เควินมาได้รู้ว่าร่างของแพนดอร์ที่แท้จริงมีกัมตภาพรังสีอยู่ เควินจริงปฏิเสธ แพนดอร์จึงสั่งให้พวกแก้งกลุ่มหนึ่ง(ซึ่งได้มาทำการตัดชุดเกราะของแพนดอร์ก่อนเควิน)เข้ามาจับตัวเควินไว้ แต่ในระหว่างการหลบหนีเควินได้ทำแร่เทเด็ลไนท์ตกไว้ในที่เกิดเหตุซึ่งแร่นี้สามารถชุดเกราะได้ เควินได้กลับไปพบเบ็นและเกว็นและพยายามอธิบายถึงเรื่องแพนดอร์ให้พวกเบ็นฟัง แต่ด้วยความขัดแย้งของเกว็นและเควินทำให้ทุกอย่างเป็นปัญหาจนเควินเผลอไปตัดชุดเกราะของแพนดอร์โดยไม่ได้ตั้งใจ ทำให้แพนดอร์หลุดออกมาได้และพยายามดูดซับยูเรเนียมจากโรงไฟฟ้านิวเคลียร์ซึ่งเป็นกัมภาพรังสีที่อันตรายกับมนุษย์มาก และพอเกว็นรู้เรื่องเกี่ยวกับแพนดอร์ทั้งหมด พวกเบ็นจึงต้องรีบไปจับแพนดอร์กลับเข้าไปในเกราะเหมือนเดิม ก่อนที่มันจะซับยูเรเนียมไปทำให้คนอื่นได้รับอันตราย หลังจากจับได้ พวกเขาก็ให้ช่างประปามารับ แต่ระหว่างที่ช่างประปาเดินทางกลับ ก็ถูกโจมตีโดยแอกกรีกอ
| 7 | ความผิดพลาดของแอนเดรีย(Andreas’ Fault) | 4 มิถุนายน ค.ศ. 2010 | 14 พฤศจิกายน พ.ศ. 2553 |
เบ็น เกวน และเควิน ตรวจสอบความผิดปกติของอัศวินอมตะ ซึ่งพบว่าอาจิต ใช้แอนเดรีย (1 ในเอเลี่ยนที่ถูกลักพาตัวโดยแอกกรีกอ) เอเลี่ยนพลังดิน ขู่อัศวินอมตะ ให้อาจิตเป็นผู้นำ แต่ภายหลังเหล่าอัศวินก็ขังอาจิต เบ็น เกวน และเควิน เพื่อจะฆ่าแอนเดรีย พวกเบ็นจึงต้องรีบไปขัดขวางอัศวินอมตะก่อนที่มันจะฆ่าแอนเดรีย ระหว่างการต่อสู้ แอนเดรียได้ดูดซับพลังเพื่อช่วยทุกคน แต่มันก็ทำให้แอนเดรียตาย แอกกรีกอได้นำชิ้นส่วนของแอนเดรียไปประกอบในยานของมัน
| 8 | เข้าสิง(Fused) | 11 มิถุนายน ค.ศ. 2010 | 21 พฤศจิกายน พ.ศ. 2553 |
แร้ด เอเลี่ยนพลังไฟฟ้า (เอเลี่ยนตัวสุดท้าย ที่ถูกลักพาตัวโดยแอกกรีกอ) ตำหนิเบ็นที่อัลติเมทริกซ์ สแกนดีเอ็นเอของเอเลี่ยน 4 ตัวก่อนหน้านี้ ซึ่งแอกกรีกอใช้มัน เป็นเครื่องติดตาม แร้ดจึงสิงเข้าไปในอัลติเมทริกซ์ เพื่อยับยั้งการสแกนดีเอ็นเอของเขา ในขณะที่แอกกรีกอมาที่โลกแล้ว พวกเขาจึงต่อสู้แอกกรีกอ ในขณะที่เบ็นต้องต่อสู้กับแร้ดที่สิงร่างเขาอยู่ แต่สุดท้ายแอกกรีกอก็จับแร้ดไปได้
| 9 | ได้เวลาฮีโร่(Hero Time) | 18 มิถุนายน ค.ศ. 2010 | 28 พฤศจิกายน พ.ศ. 2553 |
ในขณะที่เบ็นช่วยนักแสดงหญิง เจนนิเฟอร์ น็อกเทิร์น จากนักเลง มีบุคคลคนหนึ่ง ชื่อ กัปตันเนมิซิส ได้มาช่วยเจนนิเฟอร์ด้วย ซึ่งเจ้านักเลงพวกนั้น ถูกกัปตันเนมิสซิสจ้างมา เพื่อเป็นการประชาสัมพันธ์ถึงความเก่งของเขา แต่ถูกเบ็นแย่งซีนไป จึงพยายามอีกครั้งด้วยการสร้างหุ่นยนต์ แต่ก็ไม่สำเร็จอีก คราวนี้จึงลักพาตัวจูลี่ และเจนนิเฟอร์ และให้เบ็นต่อสู้กับเนมิสซิสด้วยพลังสูงสุด และช่วยจูลี่และเจนนิเฟอร์ในเวลาเดียวกัน
| 10 | อัลติเมท แอกกรีกอ(Ultimate Aggregor) | 10 ตุลาคม ค.ศ. 2010 | 5 ธันวาคม พ.ศ. 2553 |
หลังจากที่แอกกรีกอได้เอเลี่ยนทั้ง 5 ตัวแล้ว แอกกรีกอจะไปยังที่ดาวออสโมส (ดาวของชนเผ่าออสโมเซียน) เพื่อจะดูดพลังเอเลี่ยนทั้ง 5 ตัว แต่พวกช่างประชาได้โจมตียานของแอกกรีกอไว้ก่อน ทำให้ไม่สามารถเดินทางไปยังเป้าหมายได้ แอกกรีกอจึงเปลี่ยนเป้าหมายเป็นเมืองลอส โซลิแดก เบ็น เกวน เควิน และปู่แมกซ์ ได้ตามไปห้ามเขาไว้แต่ไม่ทันจึงทำให้แอกกรีกอได้พลังของเอเลี่ยนทั้งห้าแล้ว
| 11 | แผนที่แห่งอิฟินิตี้(Map of Infinity) | 10 ตุลาคม ค.ศ. 2010 | 9 เมษายน พ.ศ. 2554 |
หลังแอกกรีกอได้พลังใหม่ ทำให้ง่ายต่อการจัดการเบ็นและพรรคพวก แอสมัทได้บอกกับเบ็นว่า ที่แอกกรีกอต้องซับพลัง ก็เพื่อต้องการนำแผนที่อินฟินิตี้ จากที่ซ่อนทั้ง 4 แห่งในจักรวาล มาประกอบกัน แล้วไปยังขุมอุบัติพลังเนรมิต เพื่อให้ได้มาซึ่งพลังที่ทรงอำนาจที่สุดในจักรวาล เบ็นและพรรคพวกจึงต้องไปดาว มิวกิดีตี้ ดาวอาณานิคมของชาวนิคโครฟริกเจียน (เผ่าพันธุ์ บิ๊กชิลล์) ที่ซ่อนของแผนที่ชิ้นที่หนึ่ง
| 12 | ชื่อเสียงจอมปลอม(Reflected Glory) | 15 ตุลาคม ค.ศ. 2010 | 16 เมษายน พ.ศ. 2554 |
แคชและเจที ได้เป็นผู้ดำเนินรายการโทรทัศน์ โดยมีโอลิเวอร์ (หลังถูกไล่ออกโดยวิล เฮอแรงค์ จากเหตุการณ์วิดีโอเกม) เป็นตากล้อง เพื่อต้องการนำเงินไปให้แม่ของแคชเสริมดั้ง โดยมีเนื้อเรื่องให้แคชและเจที อ้างตนว่าเป็นมันสมองของเบ็น ที่สามารถปราบวิวแก็กซ์ได้ ในขณะเดียวกัน ไซฟ่อน ลูกน้องของวิวแก็กซ์ (ในภาค เบ็นเท็น: พลังเอเลี่ยน) ได้ไปรู้เรื่องของแคชและเจที จึงเข้าใจผิดคิดว่าทั้งสองคนนี้เป็นผู้ฆ่าวิวแก็กซ์ ทำให้ไซฟ่อนตัดสินใจมาตามจัดการแคชและเจที พวกเบ็นจึงต้องตามไปจัดการไซฟ่อนไว้ก่อนที่เขาจะทำให้แคชและเจทีเป็นอันตราย
| 13 | ดำดิ่ง(Deep) | 22 ตุลาคม ค.ศ. 2010 | 23 เมษายน พ.ศ. 2554 |
เบ็น เกวน เควิน ได้รับข้อความจากช่างประปาที่ชื่อว่า ไพค์ เอเลี่ยนชาว พิซิส โวลานน์ (เผ่าพันธุ์ ริพจอว์) ต้องยับยั้งแอกกรีกอ นำแกนพลังงาน (ซึ่งเป็นชิ้นส่วนของแผนที่อินฟินิตี้ชิ้นที่สอง) จากดาวพิซิส (ดาวบ้านเกิดของชาวพิซิส โวลานน์) แต่พวกเขาทำพลาดทำให้แอกกรีกอได้แผนที่อินฟินิตี้ชิ้นที่สองไปได้ ในขณะเดียวกันดาวพิซิสกำลังจะพังทลายเนื่องจากเสียแกนพลังงานไป เบ็นจึงต้องหาทางแก้ไขในทันเวลาก่อนที่ดาวพิซิสจะระเบิดทั้งหมด
| 14 | สถานที่ที่บันดาลเวทมนตร์(Where The Magic Happens) | 29 ตุลาคม ค.ศ. 2010 | 30 เมษายน พ.ศ. 2554 |
พวกเบ็นได้ไปเจออักษรนำทางสู่ดินแดนแห่งหนึ่ง เกวนจึงได้ไปขอความช่วยเหลือจากชามแคสเตอร์ ซึ่งชามแคสเตอร์ได้ร่วมอาสามาร่วมทีมด้วย โดยชามแคสเตอร์ได้พาพวกเบ็นไปที่ดินแดนเลดเจอโดเมน ดินแดนแห่งเวทมนตร์ที่เป็นบ้านเกิดของชามแคสเตอร์ เพื่อไปแก้แค้นแอดวิเทีย (เอเลี่ยนสายพันธุ์เดียวกับกะลาปากัส) ซึ่งเป็นผู้ที่ฆ่าพ่อของชามแคสเตอร์ และเป็นผู้ที่ครอบครองอัลฟารูน อุปกรณ์ที่ทำให้มันมีพลังได้ แต่สุดท้ายแอกกรีกอได้ตามมาจัดการแอดวิเทีย และนำอัลฟารูนซึ่งเป็นชิ้นของแผนที่อินฟินิตี้ชิ้นที่สามไปได้ พวกเบ็นจึงหนีออกมาจากดินแดนเลดเจอโดเมน ยกเว้นชามแคสเตอร์ที่ขออยู่ที่ดินแดนนี้เพื่อช่วยชนเผ่าของเขาออกมาหลังจากการครอบครองของแอดวิเทีย
| 15 | สู่เพอร์เพลซซาฮีดรอน(Perplexhahedon) | 5 พฤศจิกายน ค.ศ. 2010 | 7 พฤษภาคม พ.ศ. 2554 |
เบ็น เกวน เควิน ได้ถูกแอสมัทส่งตัวไปยังดาวเพอร์เพลซซาฮีดรอน ดาวที่ ดร.พาราดอกซ์ สร้างขึ้นมาพร้อมกับดักมากมายเพื่อป้องกันแอกกรีกอนำแผนที่อินฟินิตี้ชิ้นสุดท้ายจากดาวนี้ ซึ่งพวกเบ็นได้ไปพบกับ เซนทินอล อารักขาของแผนที่อินฟินิตี้ชิ้นสุดท้าย ได้ให้แผนที่อินฟินิตี้ชิ้นสุดท้ายกับเบ็นไป แต่ด้วยความที่เบ็นเห็นเขาตายไม่ได้ เบ็นจึงตัดสินใจกลับไปช่วยเซนทินอลจากการทำร้ายของแอกกรีกอ จนเสียแผนที่อินฟินิตี้ชิ้นสุดท้ายไป
| 16 | การกลับมาอีกครั้ง(The Forge Of Creation) | 12 พฤศจิกายน ค.ศ. 2010 | 14 พฤษภาคม พ.ศ. 2554 |
พวกเบ็นได้ถูกแอสมัทตำหนิหนึ่งเรื่องการขัดขวางแอกกรีกอจากการประกอบแผนที่อินฟินิตี้ได้ เบ็นจึงแปลงร่างเป็น เอเลี่ยนเอ็กซ์ เพื่อเข้าไปหาเรื่องเกี่ยวกับขุมอุบัติพลังเนรมิต พอเบ็นรู้เรื่องทั้งหมด ดร.พาราดอกซ์ พาพวกเบ็นไปยังขุมอุบัติพลังเนรมิต (ดาวบ้านเกิดของเอเลี่ยนเผ่าพันธุ์เซเลเทอซาเปียน (เอเลี่ยนเอกซ์)) ซึ่งอยู่นอกจักรวาล  ในขณะเดียวกัน ดร.พาราดอกซ์  ได้พาเบ็นในอายุ 10 ขวบ มาช่วยทีมในการยับยั้งแอกกรีกอ ไม่ให้ซับพลังจากเอเลี่ยนเผ่าพันธุ์เซเลเทอซาเปียนที่เพิ่งเกิด ตามที่แผนที่อินฟินิตี้ได้พาไป แต่แอกกรีกอมีพลังที่โหดเกินกว่าพวกเบ็นจะรับไหว เบ็นตอน 10 ขวบ จึงแนะนำให้เควินดูดพลังจากอัลติเมทริกซ์ เพื่อให้มีพลังในการต่อสู้แอกกรีกอ จนเควินสามารถขัดขวางแอกกรีกอได้ และดูดซับพลังเอเลี่ยนที่แอกกรีกอลักพาตัวมาในตอนแรกออกมาจนแอกกรีกอกลับมาเป็นปกติ แต่ผลการดูดพลังของเควินทำให้เขาควบคุมตัวเองไม่ได้และกลับมาเป็นวายร้ายอีกครั้ง
| 17 | คุกเหล็ก(...Nor Iron Bars A Cage) | 19 พฤศจิกายน ค.ศ. 2010 | 21 พฤษภาคม พ.ศ. 2554 |
เควินได้กลับมาในมิตินัล เพื่อมาแก้แค้นกับพัสดีม้องก์ หัวหน้าคนควบคุมนักโทษ ผู้ที่ฆ่าควาเออว์ คนที่เควินนับถือมากที่สุด เพราะเขาช่วยเควินจากการกลายพันธุ์ครั้งแรก ในขณะที่เบ็นและเกวนมาเตือนม้องก์เกี่ยวกับเรื่องการแก้แค้นของเควินหลังจากที่พบว่าเบอรี่ คนที่เคยยืมเงินเควินเพียงเล็กน้อย ต้องเข้าโรงพยาบาลจากการโจมตีของเควิน
| 18 | ศัตรูของศัตรูของฉัน(The Enemy of My Enemy) | 3 ธันวาคม ค.ศ. 2010 | 28 พฤษภาคม พ.ศ. 2554 |
การแก้แค้นของเควินยังไม่หมด เมื่ออาจิตต้องเผชิญหน้ากับเควิน เบ็นและเกวนจึงต้องคุ้มกันให้กับอาจิต โดยการให้ไปที่ศูนย์ฝึกช่างประปา บวกกับที่อาจิตได้รับภารกิจจากพ่อของพี่น้องวรีเดิล เพื่อจะไปช่วยแก้คะแนนสอบของพี่น้องวรีเดิลที่กำลังฝึกช่างประปาในศูนย์ฝึก โดยต้องแก้คะแนนและต้องหนีหน้าเควินในเวลาเดียวกัน
| 19 | การซับพลัง ตอน 1(Absolute Power Part 1) | 10 ธันวาคม ค.ศ. 2010 | 30 กรกฎาคม พ.ศ. 2554 |
ด้วยผลของการซับพลังของเควิน ทำให้เควินบ้าพลัง เควินได้ซับพลังจากอลัน แมนนี่ เฮเลน เพียส (4 คน จาก เบ็นเท็น: พลังเอเลี่ยน) และ ดร.วิกเตอร์ (จาก เบ็นเท็น ภาคเด็ก) ไป ทำให้เบ็นต้องฆ่าเควินให้ได้ ในขณะที่เกวนมีความเห็นที่ขัดกับเบ็น คือต้องรักษาเควินให้เป็นเหมือนเดิม ทำให้เกิดการต่อสู้เกิดขึ้น แต่เกวนก็ยังยึดความเห็นเดิมต่อไป เบ็นจึงต้องไปหาเบาะแสของเควินจากเหล่าวายร้ายต่างๆ ส่วนเกวนก็ไปหาดาร์กสตาร์เพื่อช่วยเควิน ดาร์กสตาร์ได้ใช้ชิ้นส่วนจากซับทรวงแห่งดอมินัส (จากภาค เบ็นเท็น: พลังเอเลี่ยน ตอน Trade-Off) เพื่อให้เควินกลับมาเป็นเหมือนเดิม แต่ก่อนหน้านี้ เกวนได้ลองจะทำให้เควินควบคุมอารมณ์ แต่ไม่สำเร็จ เพราะเควินได้ทำร้ายเกวน และด้วยความบ้าพลัง จึงได้ดูดซับพลังจากเกวน .....
| 20 | การซับพลัง ตอน 2(Absolute Power Part 2) | 10 ธันวาคม ค.ศ. 2010 | 30 กรกฎาคม พ.ศ. 2554 |
..... เควินได้ดูดซับพลังจากเกวนไป แต่เกวนก็หนีจากเควินออกมาได้ จึงได้ไปขอความช่วยเหลือจากคูเปอร์ เพื่อสร้างเครื่องมือที่ช่วยเควิน โดยใช้ชิ้นส่วนจากซับทรวงแห่งดอมินัสเป็นอุปกรณ์ ระหว่างนี้ เบ็นกับเกวนจึงวางแผนให้เควินไปยังเครื่องมือนี้ โดยใช้คนหลายๆ คน เช่น ปู่แมกซ์ จูลี่ ชิพ มารับสถานการณ์ และใช้เกวนเป็นตัวล่อ เพราะพลังแมนน่าของเควิน เชื่อมโยงกับเกวนด้วย สุดท้ายทั้งหมดก็ไปที่ที่คูเปอร์และดาร์กสตาร์ไปสร้างอุปกรณ์ รวมถึงเควินด้วย เบ็นเปิดศึกกับเควินโดยใช้อัลติเมท เอคโค่เอคโค่ เบ็นเกือบทำให้เควินตาย แต่เกวนได้มาห้ามก่อน จากนั้นคูเปอร์ก็เริ่มใช้อุปกรณ์ที่สร้างเพื่อรักษาเควิน ทำให้เควินกลับมาเป็นปกติอีกครั้ง และเอเลี่ยนทั้งห้าที่แอกกรีกอลักพาตัวมาก็กลับมาเป็นเหมือนเดิมด้วย